Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 364

4. Összes lejárt hitelállomány Ebbe a sorba kell beírni az esedékesség napján vissza nem fizetett, illetve esedékesség előtt felmondott összes lejárt hitel tárgyhó végi könyv szerinti nyilvántartási értékét a még nem esedékes kamatok és jutalékok összege nélkül. Ideértendő minden hitel, kölcsön, leszámítolt váltó, beváltott bankgarancia, megvásárolt követelés azon összege, amelyet a szerződésben rögzített esedékesség napján nem fizettek vissza, illetve esedékesség előtt felmondásra került. Hosszú lejáratú hitelek esetén nem a végső lejáratot, hanem az egyes részletek esedékességét kell figyelembe venni. A rövid lejáratú hitelek között jelentendő, követelésként kimutatott lejárt kamat és kamatjellegű jutalék összegét szintén tartalmaznia kell ennek a sornak.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes